มีอาการตื่อๆบริเวณต้นคอ บ่ามีความรู้สึกแบบไม่สบายตัวเป็นมา4-5 วันแล้วค่ะ
สวัสดีค่ะ อาการรู้สึกตื้อๆบริเวณต้นคอ บ่า ไหล่ ไม่สบายตัว อาจจะเกิดจาก ภาวะกล้ามเนื้อคออักเสบหรือตึงตัวมากเกินไป มักสัมพันธ์กับท่าทาง มีจุดกดเจ็บ อาจปวดร้าวลงไปตามแนวกล้ามเนื้อได้ จึงปวดไปได้หลายๆบริเวณ สาเหตอื่นๆเช่นมีกระดูกคอเสื่อม กระดูกคอกดทับเส้นประสาท ทำให้ปวดคอ ร้าวลงแขน มีแขนอ่อนแรงหรือชาร่วมด้วยได้ในเบื้องต้น งดการทำท่าทางที่ทำให้ปวดมากขึ้น ฝึกยืดเหยียดกล้ามเนื้อคอ งดยกของหนัก รับประทานยาแก้ปวด ยาแก้อักเสบที่ไม่ใช่สเตียรอยด์ได้ถ้าปวดมากๆ พักผ่อนให้เพียงพอแต่หากปวดมากๆจนรบกวนการใช้ชีวิต รบกวนการนอนหลับ มีกล้ามเนื้ออ่อนแรง ปวดร้าวไปตามแขน ชาจี๊ดๆเหมือนโดนไฟช็อตตลอด ควรต้องไปพบแพทย์เพื่อตรวจประเมินอาการเพิ่มเติม